PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

**VIEŠŲJŲ IR PRIVAČIŲ INTERESŲ DERINIMO IR KONTROLĖS KAUNO TECHNIKOS KOLEGIJOJE TVARKOS APRAŠAS**

1. **BENDROSIOS NUOSTATOS**
2. Viešųjų ir privačių interesų derinimo ir kontrolės Kauno technikos kolegijoje tvarkos aprašu (toliau – Aprašas) siekiama užtikrinti Kauno technikos kolegijos (toliau-Kolegija) tinkamą viešųjų ir privačių interesų konfliktų prevencijos sistemos funkcionavimą, nustatyti galimas interesų konfliktų grėsmes ir numatyti priemones joms išvengti, formuoti korupcijai nepakančią aplinką, didinti pasitikėjimą Kolegijos veikla ir darbuotojais, dirbančiais pagal darbo sutartį, skatinti darbuotojus laikytis nustatytų etikos (elgesio) standartų, vykdant darbo funkcijas, nustatyti darbuotojų privačių interesų deklaravimo ir, iškilus interesų konfliktui, darbuotojų nusišalinimo ar nušalinimo nuo sprendimų priėmimo procedūrą.
3. Aprašas taikomas:
	1. asmenims, pretenduojantiems įsidarbinti Kolegijoje;
	2. darbuotojams, kurie, pagal Kolegijos patvirtintą pareigų sąrašą (toliau – Sąrašas), deklaruoja privačius interesus (toliau deklaruojantis darbuotojas);
4. Atskirais Kolegijos direktoriaus įsakymais gali būti pavesta deklaruoti privačius interesus ir kitiems Kolegijos bendruomenės nariams, kurių pareigos nėra nurodytos Sąraše.
5. Kolegijos bendruomenės nariai savo veikloje vadovaujasi Lietuvos Respublikos viešųjų ir privačių interesų derinimo valstybinėje tarnyboje įstatymu (toliau — Įstatymas), Privačių interesų deklaracijų pildymo, tikslinimo, papildymo ir pateikimo taisyklėmis, patvirtintomis Vyriausiosios tarnybinės etikos komisijos 2020 m. gruodžio 30 d. sprendimu Nr. KS-176 (toliau — Taisyklės), Vyriausiosios tarnybinės etikos komisijos Rekomendacijomis dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros, patvirtintomis 2021 m. lapkričio 24 d. sprendimu Nr. KS-332, kitais teisės aktais ir Aprašu.
6. Apraše vartojamos sąvokos atitinka įstatyme ir Taisyklėse nustatytas sąvokas.
7. **TERMINAI**
8. Apraše vartojamos sąvokos:
	1. **deklaracija** - privačių interesų deklaracija pildoma ir teikiama Lietuvos Respublikos viešųjų ir privačių interesų derinimo įstatyme (toliau - Įstatymas) bei Vyriausiosios tarnybinės etikos komisijos (toliau - VTEK) patvirtintose Privačių interesų deklaracijos pildymo, tikslinimo, papildymo ir pateikimo taisyklėse nustatyta tvarka elektroninėmis priemonėmis per Privačių interesų registrą (toliau - PINREG). Prie PINREG prisijungiama iš VTEK interneto tinklalapio [www.vtek.lt,](http://www.vtek.lt,) nustatant deklaruojančio asmens tapatybę per Elektroninius valdžios vartus ([www.epaslaugos.lt](http://www.epaslaugos.lt) );
	2. **artimi asmenys** - deklaruojančio asmens sutuoktinis, sugyventinis, partneris, kai partnerystė įregistruota įstatymų nustatyta tvarka, taip pat jų ir deklaruojančio asmens tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai ar partneriai, kai partnerystė įregistruota įstatymų nustatyta tvarka;
	3. **atsakingas asmuo** – direktoriaus įsakymu paskirtas asmuo, kuriam pavedama atlikti privačių interesų deklaravimo stebėseną ir kontrolę;
	4. **privatūs interesai** - deklaruojančio asmens (ar jam artimo asmens) suinteresuotumas asmenine turtine ar neturtine nauda, deklaruojančio asmens (ar jam artimo asmens) moralinė skola, moralinis įsipareigojimas ar kitas panašaus pobūdžio interesas deklaruojančiam asmeniui atliekant darbo pareigas;
	5. **darbuotojas** - darbuotojas, dirbantis pagal darbo sutartį ir kurio pareigos patenka į Aprašo 1 priede nustatytų pareigų, kurias einantys asmenys privalo deklaruoti privačius interesus, sąrašą;
	6. **interesų konfliktas** - situacija, kai darbuotojas, atlikdamas darbo pareigas, privalo priimti sprendimą ar dalyvauti jį priimant ar įvykdyti pavedimus, kurie susiję ir su jo privačiais interesais;
	7. **pretendentas** - asmuo, siekiantis dirbti Kolegijoje bei pasiekęs galutinį atrankos proceso etapą;
	8. kitos sąvokos atitinka Įstatyme ir kituose teises aktuose vartojamos sąvokas.
9. **PRIVAČIŲ INTERESŲ DEKLARAVIMAS**
10. Privačių interesų deklaravimas - viena iš viešųjų ir privačių interesų derinimo Kolegijos veikloje prevencijos priemonių, padedant identifikuoti galimas viešųjų ir privačių interesų konfliktų sritis ir laiku atlikti teisės aktuose numatytas prievoles.
11. Deklaracijas privalo pildyti ir pateikti Kolegijos darbuotojai, nurodyti Aprašo 1 priede.
12. Deklaracija pildoma ir teikiama teisės aktų nustatyta tvarka elektroninėmis priemonėmis per PINREG.
13. Pareiga patikslinti deklaraciją deklaruojančiam darbuotojui atsiranda, kai jis nebuvo darbe dėl laikinojo nedarbingumo, atostogų ar kitų teisėtų pagrindų. Deklaruojantis darbuotojas privalo deklaraciją patikslinti nedelsdamas po minėtų aplinkybių išnykimo.
14. Deklaruojantis darbuotojas gali nenurodyti artimo asmens ir jo privačių interesų, jeigu šie duomenys yra įslaptinti ir (ar) artimas asmuo vykdo žvalgybą, kontržvalgybą arba kriminalinę žvalgybą. Deklaruojančio asmens privačiais interesais nelaikomi Įstatymo 6 straipsnio 2 dalyje su artimais asmenimis susiję duomenys, kurie deklaruojančiam asmeniui objektyviai negali būti žinomi.
15. Deklaracija naudojama tik tam, kad būtų nustatyta ir įvertinta, ar nėra galimo konflikto tarp darbuotojo privačių ir Kolegijos interesų, ir kokia tokio galimo konflikto įtaka Kolegijos veiklai. Deklaracija ir informacijos pateikimas joje nepanaikina darbuotojo pareigos ir atsakomybės užtikrinti, kad nekiltų interesų konfliktas.
16. Atsakingas asmuo, tiriant konkrečius skundus, pranešimus ar esant kitos informacijos, jei iš minėtų duomenų galima pagristai įtarti, kad darbuotojas galėjo pažeisti Įstatymą, gali tikrinti deklaracijose pateiktų duomenų teisingumą ir Įstatymo laikymąsi, rinkdamas duomenis iš teisėtų šaltinių.
17. **ATRINKTŲ PRETENDENTŲ PRIVAČIŲ INTERESŲ DEKLARAVIMAS IR INTERESŲ KONFLIKTŲ VALDYMAS**
18. Kolegijai priimant sprendimą dėl pretendento įdarbinimo, priimamas į Kolegiją darbuotojas pasirašytinai supažindinimas su pareiga deklaruoti privačius interesus (priedas 2).
19. Naujai priimto Kolegijos darbuotojo pasirašytas nurodymas / priminimas deklaruoti privačius interesus įsegamas į asmens bylą.
20. Atsakingas asmuo įvertina, ar privačius interesus deklaruojančio naujo darbuotojo duomenys negali sukelti ar nekelia interesų konfliktų situacijos ir, nustatęs viešųjų ir privačių interesų konflikto galimybę, teikia pasiūlymus Kolegijos direktoriui.
21. **DARBUOTOJŲ PRIVAČIŲ INTERESŲ DEKLARAVIMAS**
22. Sąraše nurodytas pareigas einantys darbuotojai deklaracijas pateikia nedelsiant, bet ne vėliau kaip per 30 kalendorinių dienų po deklaruojančio darbuotojo priėmimo, išrinkimo ar paskyrimo į pareigas dienos.
23. Jeigu atsirado naujų Įstatymo 6 straipsnio 1 ir 2 dalyse nurodytų duomenų ar privačių interesų, pasikeitė pateiktoje deklaracijoje nurodyti duomenys ar privatūs interesai, deklaruojantis asmuo privalo nedelsdamas, bet ne vėliau kaip per 30 kalendorinių dienų, patikslinti arba papildyti deklaraciją.
24. Pasikeitus deklaracijos formai ir (ar) deklaracijos pildymo, tikslinimo, papildymo ir pateikimo taisyklėms, deklaruojantis asmuo per VTEK nustatyti terminą ir VTEK nustatyta tvarka privalo pateikti naują, patikslinti ar papildyti esamą deklaraciją.
25. **PAREIGOS DĖL INTERESŲ KONFLIKTO VENGIMO, NUSIŠALINIMO IR NUŠALINIMO ĮGYVENDINIMAS**
26. Pareigos nusišalinti įgyvendinimas - asmens aktyvūs veiksmai, įrodantys ir pagrindžiantys sprendimų nešališkumą ir objektyvumą, vykdomi Įstatyme nustatyta tvarka.
27. Darbuotojas privalo nusišalinti nuo dalyvavimo rengiant, svarstant ar priimant sprendimus ar atliekant kitas darbo pareigas, kai tai susiję su privačiais interesais. Darbuotojai turi pareigą informuoti Kolegijos direktorių apie tai, kad kiti darbuotojai turėtų nusišalinti ar būti nušalinti nuo sprendimų rengimo, svarstymo, priėmimo, kitokių darbo pareigų atlikimo tarnybiniu pranešimu ar anonimiškai.
28. Jeigu deklaruojantis darbuotojas nusišalina dėl duomenų, kurie deklaruoti deklaracijoje, toks asmuo privalo tą pačią darbo dieną raštu informuoti Kolegijos direktorių ar jo įgaliotą asmenį ir toliau jokia forma nedalyvauti rengiant, svarstant ar priimant sprendimus, vykdant kitas darbo pareigas, dėl kurių pateiktas nusišalinimas.
29. Jeigu deklaruojantis darbuotojas nusišalina dėl duomenų, kurie nėra deklaruoti deklaracijoje, toks asmuo privalo tą pačią darbo dieną raštu informuoti Kolegijos direktorių ar jo galiotą asmenį ir toliau jokia forma nedalyvauti rengiant, svarstant ar priimant sprendimus, vykdant kitas darbo pareigas, dėl kurių pateiktas nusišalinimas bei nedelsiant papildyti deklaraciją, jei aplinkybės, dėl kurių pareikštas nusišalinimas, turi būti deklaruojamos Įstatymo ir šio Aprašo nustatyta tvarka.
30. Darbuotojas privalo tinkamai nusišalinti, pateikiant rašytinį pranešimą apie nusišalinimą (priedas 3) šiais atvejais:
	1. prieš pradedant interesų konfliktą sukeliančio ar galinčio sukelti sprendimo rengimo, svarstymo ar priėmimo procedūrą, kitų darbo pareigų vykdymą, privaloma apie tai raštu pranešti bei jokia forma nedalyvauti;
	2. jei interesų konfliktą keliančios ar galinčios kelti aplinkybės paaiškėja procedūros metu, būtina vadovautis VTEK paruoštomis rekomendacijomis.
31. Duomenys apie deklaruojančių asmenų nusišalinimus ir nušalinimus bei nepriimtus nusišalinimus registruojami registre (priedas 4).
32. Kolegijos darbuotojo nusišalinimo dokumentai ir Kolegijos direktoriaus rezoliucija perduodami atsakingam asmeniui, kuris įvertina nusišalinime pateiktas aplinkybes bei vadovaujasi VTEK kriterijais dėl nusišalinimo nepriėmimo per 5 darbo dienas ir pateikia Kolegijos direktoriui pasiūlymus dėl nusišalinimo. Esant poreikiui, siūlomos kitos prevencinės priemonės.
33. Atsakingas asmuo Kolegijos direktoriaus nurodymu teikia darbuotojui rekomendacinio pobūdžio siūlymus ar paaiškinimus dėl Aprašo ir susijusių teisės aktų nuostatų įgyvendinimo, nustatytų pareigų laikymosi bei gerosios praktikos suformuotų elgesio taisyklių.
34. **ATSAKOMYBĖ**
35. Už deklaracijos nepateikimą, pavėluotą deklaracijos pateikimą, neteisingą deklaruotinų duomenų nurodymą, deklaruotinų duomenų nepateikimą ir pateiktų duomenų tikrumą teisės aktų nustatyta tvarka atsako deklaraciją teikiantis darbuotojas.
36. Jeigu darbuotojas nevykdo pareigos nusišalinti nuo dalyvavimo rengiant, svarstant ar priimant sprendimus, vykdant kitas darbo pareigas, kai tai susiję su privačiais interesais, teisės aktų nustatyta tvarka atsako darbuotojas.
37. Vertinant darbuotojo elgesio atitiktį Įstatymo ir (ar) Aprašo nuostatoms, nebūtina nustatyti, kad darbuotojas, kuris veikė pažeisdamas prievolę vengti interesų konflikto, iš tokių savo veiksmų gavo konkrečios asmeninės naudos. Užtenka nustatyti, kad jis nesiėmė Įstatyme ir (ar) Apraše nustatytų priemonių viešųjų ir privačių interesų konfliktų situacijoms savo veikloje išvengti.
38. Už Aprašo reikalavimų laikymąsi atsakingi Kolegijos darbuotojai.
39. Įstatymo ir Aprašo nuostatų pažeidimus tiria atsakingas (direktoriaus paskirtas) asmuo, VTEK.
40. **BAIGIAMOSIOS NUOSTATOS**
41. Apie galimus pagrįstus įtarimus dėl darbuotojų atliktų pažeidimų deklaruojant privačius interesus, nusišalinant nuo darbo funkcijų vykdymo ar apie kitą nesuderinamą elgesį, susijusį su viešųjų ir privačių interesų konfliktu, visiems darbuotojams privaloma nedelsiant informuoti direktorių tarnybiniu pranešimu (priedas 5) ar anonimiškai elektroniniu paštu korupcijosprevencija@edu.ktk.lt . Pranešėjui teisės aktų nustatyta tvarka garantuojamas konfidencialumas bei užtikrinamas bet kokių duomenų anonimiškumas, išskyrus teisės aktuose numatytas išimtis.
42. Pakeitus Įstatymą, kitus norminius teisės aktus, reguliuojančius viešųjų ir privačių interesų derinimą valstybinėje tarnyboje, ar esant prieštaravimų tarp šio Aprašo ir teisės aktų, Aprašo nuostatos galioja tiek, kiek jos neprieštarauja minėtiems Lietuvos Respublikos norminiams teisės aktams.
43. Aprašas gali būti keičiamas arba pripažįstamas netekusiu galios Kolegijos direktoriaus įsakymu.

PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

Priedas 1

**KAUNO TECHNIKOS KOLEGIJOS PAREIGŲ, KURIAS EINANTYS DARBUOTOJAI PRIVALO DEKLARUOTI PRIVAČIUS INTERESUS, SĄRAŠAS:**

* + 1. Direktorius;
		2. Direktoriaus pavaduotojas studijoms ir mokslui;
		3. Direktoriaus pavaduotojas infrastruktūrai;
		4. Studijų programų departamento vadovas;
		5. Vyr. buhalteris;
		6. Studijų organizavimo tarnybos vadovas;
		7. Studijų komunikacijos tarnybos vadovas;
		8. Informacinių technologijų tarnybos vadovas;
		9. Taikomųjų tyrimų ir paslaugų komercializavimo skyriaus vadovas
		10. Aptarnavimo centro vadovas;
		11. Viešųjų pirkimų specialistas;
		12. Tarybos pirmininkas ir nariai;
		13. Akademinės tarybos pirmininkas ir nariai.

PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

Priedas 2

### NURODYMAS / PRIMINIMAS DEKLARUOTI PRIVAČIUS INTERESUS

202

(data)

(vieta)

Informuojame Jus, kad, vadovaujantis Lietuvos Respublikos Viešųjų ir privačių interesų derinimo įstatymu ir Rekomendacijomis dėl Lietuvos Respublikos viešųjų ir privačių interesų derinimo įstatymo laikymosi kontrolės vykdymo, patvirtintomis Vyriausiosios tarnybinės etikos komisijos 2021 m. lapkričio 24 d. sprendimu Nr. KS-332, Kauno technikos kolegijoje pagal darbo sutartį dirbantis, šiose \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigose darbuotojas, Įstatymo numatytais terminais privalo deklaruoti privačius interesus.

###  Susipažinau

(pareigos)

(vardas, pavardė, parašas)

PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

Priedas 3

### (Pranešimo apie nusišalinimą forma)

Kauno technikos kolegijos

Direktoriui

**PRANEŠIMAS APIE NUSIŠALINIMĄ**

202 - Nr.

(data

(vieta)

Aš

(pareigos, vardas, pavardė)

nusišalinu nuo klausimų, susijusių su

nagrinėjimo, jokia forma nedalyvaujant toliau atliekant tarnybines pareigas, susijusias su nurodytų klausimų nagrinėjimu, kadangi tai gali sukelti viešųjų ir privačių interesų konfliktą.

(parašas)

**Pastaba** - užpildžius pranešimą dėl nusišalinimo, turi būti peržiūrėta pateikta interesų deklaracija ir, jei nebuvote nurodęs aplinkybių, dėl kurių atsirado interesų konflikto situacija, kilo ar kils interesų konfliktas ateityje, nedelsiant pagal Lietuvos Respublikos viešųjų ir privačių interesų derinimo įstatymą atnaujinkite deklaracijos duomenis.

PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

Priedas 4

### (Deklaruojančių asmenų nusišalinimų ir nušalinimų bei nepriimtų nusišalinimų registro forma)

**DEKLARUOJANČIŲ ASMENŲ NUSIŠALINIMŲ IR NUŠALINIMŲ BEI NEPRIIMTŲ NUSIŠALINIMŲ REGISTRAS**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Sprendimo priėmimodata | Vardas, pavardė | Pareigų pavadinimas | Asmenskodas (pildoma, | Nusišalinimo ir nušalinimobei | Sprendimo rezultatas(priimtas |
|  |  |  |  | kai | nepriimto | nusišalinimas, |
|  |  |  |  | priimamas | nusišalinimo | nušalinimas, |
|  |  |  |  | sprendimasnepriimti | faktinėsaplinkybės | nepriimtasnusišalinimas) |
|  |  |  |  | pareikšto |  |  |
|  |  |  |  | nusišalinimoir duomenys |  |  |
|  |  |  |  | teikiami |  |  |
|  |  |  |  | PINREG) |  |  |
| 1 | 2 | 3 | ų | 5 | 6 | 7 |
|  |  |  |  |  |  |  |
|  |  |  |  |  |  |  |

PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-210

Priedas 5

(Tarnybinio pranešimo dėl viešųjų ir privačių interesų derinimo forma)

(darbuotojo pareigos, vardas, pavardė)

Kauno technikos kolegijos

 Direktoriui

**TARNYBINIS PRANEŠIMAS**

**DĖLVIEŠŲJŲ IR PRIVAČIŲ INTERESŲ DERINIMO**

202 - Nr.

(data) (vieta)

(parašas) (vardas, pavardė)